jkorsvik/nowiki_second_scrape_merged huggingface dataset:
Liselott Blixt

Pia Liselott Blixt (født 22. februar 1965 i Lund, Sverige ) er sosial- og helseassistent og fra 13. november 2007 medlem av Folketinget for Dansk Folkeparti i Faxekredsen (Sjællands Storkreds).


== Bakgrunn ==
Liselott Blixt er datter av gårdeier Jørgen Kjeld Jørgensen og avdelingsleder Ulrika Eleonora Blixt Jørgensen. Hun er utdannet buntmaker fra Lollands Buntmageri i 1986, har arbeidet som hjemmehjelp fra 1989 og var i 2002 ferdig utdannet sosial- og helseassistent fra Greve Social- og Sundhedsskole.Hun har arbeidet som taxisjåfør i Rødbyhavn fra 1986 til 1988, som selvstændig buntmager, først i Rødbyhavn 1986-1989 og fra 1995 i Greve. Fra 1989-1991 arbejdede hun som hjemmehjælper i Københavns Kommune og fra 1993-2002 i Greve Kommune. Fra 2002-2005 arbejdede hun som sosu-assistent på Glostrup Hospital og fra 2005-2007 var hun tilknyttet et vikarbureau.Hennes niese er Helene Marie Blixt som er erotisk danser og tidligere pornomodell.


== Politisk karriere ==
Blixt ble valgt inn i byrådet i Greve i 2001. Hun har dessuten vært nestformann for Dansk Folkepartis lokalforening i Greve. I 2007 ble hun valgt som folketingskandidat i Faxekredsen.
I Folketinget er Liselott Blixt medlem av Miljø- og Planlægningsudvalget og Sundhedsudvalget, mens hun er stedfortreder i Socialudvalget. Hun er Dansk Folkepartis helseordfører og psykiatriordfører.
Ved Folketingsvalget 2015 ble hun gjenvalgt med 5.981 personlige stemmer fra Sjællands Storkreds.


== Referanser ==


== Eksterne lenker ==
 Wikiquote: Liselott Blixt – sitater

(da) Liselott Blixt hos Folketinget 
(da) Liselott Blixt på Twitter
Surangel Whipps jr.

Surangel Whipps jr. (født 1968 i Baltimore i Maryland i USA) er en palauisk forretningsmann og politiker som overtok som landets president 21. januar 2021.
Whipps er utdannet i USA og har bachelorgrad i bedriftsledelse og økonomi fra Andrews University og master of business administration fra University of California, Los Angeles. I hjemlandet har han drevet som forretningsmann. 
Whipps var senator fra 2008 til 2016. I 2016 stilte han i presidentvalget, men tapte for Tommy Remengesau. De to er svogere.Ved presidentvalget i 2020 vant Whipps over sittende visepresident Raynold Oilouch. Whipps drev valgkamp med skattereform og framskaffelse av andre inntektskilder enn turisme som de viktigste sakene. Han ønsket et godt forhold til USA og til Taiwan.Whipps ble innsatt som president 21. januar 2021.


== Referanser ==


== Eksterne lenker ==
«Ny president i den koronafrie øystaten Palau», NRK, 19. januar 2021
Mette Dencker

Mette Hjermind Dencker (født 24. mai 1978 i Odder) er en dansk parterapeut, coach og politiker som siden 2011 har vært medlem av Folketinget som representant for Dansk Folkeparti i Skanderborgkredsen (Østjyllands Storkreds). Hun har tidlige representert partiet i kommunestyret i Hvidovre.


== Bakgrunn ==
Dencker er født i Odder i 1978 som datter av massør Niels-Jørn Hjermind og salgskonsulent Birgit Hjermind.
Dencker ble språkstudent ved Odder Gymnasium og Viby Gymnasium i 1999 og er siden utdannet psykoterapeut, coach og negletekniker. Hun har arbeidet som par- og familieterapeut, kursleder og coach ved Håndsrækningen Terapi og Kurser siden 2007.Mette Dencker er tidligere gift med Mikkel Dencker som frem til valget 2019 var medlem av Folketinget for Dansk Folkeparti. De ble skilt sommeren 2018. De har 2 barn sammen. Hun har i tillegg et barn fra et tidligere forhold.


== Politiske karriere ==
Hennes politiske karriere begynte som nestformann for Dansk Folkepartis Ungdom (DFU) i Århus i 1999, der hun to år senere ble formann. Fra 2001 til 2004 satt hun i DFU's hovedstyre.
I 2006 ble hun medlem av kommunestyret i Hvidovre kommune.
Hun ble nominert til Folketinget i Skanderborgkredsen i 2010 og ble innvalgt ved folketingsvalget 2011.
Hun er partiets forbrukerordfører og landdistriktsordfører.


== Referanser ==


== Eksterne lenker ==
(da) Mette Dencker hos Folketinget
Ben Horne

Brynjulf Ben Horne (født 16. august 1899 i Oslo død 29. juli 1945 i Vikersund) var en norsk journalist, forfatter og oversetter.
I sitt forfatterskap skildret Horne den mørke siden av utvandringen til USA; de som ikke klarte seg.
Horne dro til USA omkring 1920. Han levde et omstreifende liv de første årene, som han skildret i de biografiske bøkene Fredløs landsmann og Vandrerne.
Fra midt i 1920-årene var han journalist og senere redaktør i ukeavisen Norgesposten i Brooklyn, New York.  I 1930 var han delaktig i opprettelsen av den norske presseklubben i Brooklyn, New York.
I 1932 vendte han tilbake til Norge og bosatte seg i Vikersund. Horne døde i en bilulykke i Vikersund 29. juli 1945. Han etterlot seg ektefelle og en sønn.


== Bibliografi ==


=== Bokutgivelser ===
Fredløs landsmann, Gyldendal 1933
Vandrere, Gyldendal 1935
Nordlyset, Aschehoug 1936. Roman
Magre menn, Gyldendal 1939. Roman
Syngende kom han, Cammermeyer 1943. Noveller


=== Dikt og noveller (utdrag) ===
Magre menn (novelle) Arbeidderrbladet 14. mai 1932
Høstmorgen (dikt) Magasinet for alle nr 3/1941
Alt kommer til Lars (novelle) Magasinet for alle nr 5/1941
Terese Torbak (novelle) Magasinet for alle nr 13/1941
Syngende kom han (novelle) Magasinet for alle nr 16/1941


=== Oversettelser ===


==== Romaner ====
Margaret Mitchell: Tatt av vinden (original tittel Gone with the wind), 1933. Oversatt sammen med Charles Kent
Jack London: Landstrykerliv (original tittel The road) Gyldendal 1934
Jack London: Jerry (original tittel Jerry of the islands) 1934
Jack London: Rundt Kap Horn (original tittel The mutiny of Elsinore) Gyldendal 1934
Jack London: Når villdyret våkner (original tittel The call of the wild) Gyldendal 1934.
Jack London: Michael (original tittel Michael, brother of Jerry) Gyldendal 1935
Jack London: Sneens datter I-II (original tittel A daughter of the snows) Gyldendal 1935
Jack London: Sandwichøyene (original tittel The house of pride) Gyldendal 1941


==== Reiseskildringer ====
Horton Giddy: Et eventyr i land (original tittel Interval ashore) Aschehoug 1937
Martin Johnson. Løver (original tittel: Lions) Gyldendal 1939
Irving Stone: Sjømann til hest. En Jack London-biografi. Original tittel: Sailor on horseback) Gyldendal 1939
Preben Julius Gregers Ahlefeldt-Laurvig-Bille: Impala (original tittel Impala) Gyldendal 1940
Harry Macfie: Der leirilden luer (original tittel Lägereldar längesen) Gyldendal 1940
Martin Johnson: Congorilla. To år blant dvergfolk og gorillaer (original tittel Congorilla. Adventures with pygmies and gorilla in Africa. Gyldendal 1942
Ragnar Holmström: Menn om bord (original tittel Män om bord) Halvorsen og Larsen 1945
Ellen Duurloo: Alt eller intet (original tittel Alt eller intet) Halvorsen og Larsen 1945


== Referanser ==


== Kilder ==
Østlandsposten 6. januar 1934 side 2
Drammens Tidende 11. september 1946 side 5
Corra Dirksen

Cornelius Wilhelmus «Corra» Dirksen (født 22. januar 1938 i Vereeniging i Sør-Afrika, død 10. juli 2020 i Krugersdorp i Sør-Afrika) var en sørafrikansk rugbyspiller. Han vant 10 caps og skåret tre test tries.Dirksens internasjonale debut var som Springbokspiller mot Australias landslag i 1963.
Han døde av COVID-19 den 10. juli 2020 i Krugersdorp i en alder av 82 år.


== Referanser ==
Tilde Bork

Tilde Bork Pedersen (født 3. august 1993 i Dianalund) er en dansk tidligere politiker som var medlem av Folketinget for Dansk Folkeparti i perioden 2015–2019. Hun fullførte sin utdannelse ved Sorø Akademi i 2012.


== Bakgrunn ==
Tilde Bork er datter av baker Allan Bork Pedersen og baker Mona Pedersen. Hun er gift med Anders Ladegaard Bork.


== Politisk karriere ==
Tilde Bork var nominert til Europaparlamentsvalget i 2014, og fikk 1.729 personlige stemmer i dette valget. Året etter ble Bork valgt for Østjyllands Storkreds ved Folketingsvalget 2015. I storkretsen oppnådde hun 3.198	personlige stemmer. Hun ble valgets yngste folketingsmedlem.


== Referanser ==


== Eksterne lenker ==
(en) Tilde Bork hos Europarådets parlamentarikerforsamling 
(da) Tilde Bork hos Folketinget 
(en) Tilde Bork på Twitter
Colette Brix

Colette L. Brix (født 7. juni 1950 i København) er en dansk politiker og direktør, som er oppnevnt som folketingskandidat for Venstre i Københavns Omegns Storkreds (Gentofte-kredsen) fra juni 2016. Fra mai 2014 var hun oppnevnt for Venstre i Valbykredsen.
Colette Brix representerte Dansk Folkeparti i Folketinget fra 2001 til 2011.
Brix var folketingsmedlem for Storstrøms Amtskreds fra 20. november 2001. Hun var DF's kandidat i Næstvedkredsen fra 1999, og i Køgekredsen fra 2007. Hun er medlem av representantskapet for Dansk Erhverv. Siden 1997 har hun vært formann for Dansk Erhvervssammenslutning, de fire foregående årene var hun nestformann. 
Brix arbeidet som fullmektig på et vekselkontor fra 1968 til 1974 og som prokurist i C.M. Møbler fra 1975 til 1986. Hun var også gymnastikklærer fra 1980 til 1982. Hun har siden 1986 drevet sitt eget kosmetikkfirma, Clinique Colette, i tillegg driver hun tre detaljforretninger. 


== Referanser ==


== Eksterne lenker ==
(en) Colette Brix – kategori av bilder, video eller lyd på Commons 
(da) Colette Brix hos Folketinget
Ali Asadov

Ali Hidayat oğlu Asadov (aserbajdsjansk: Əli Hidayət oğlu Əsədov, født 30. november 1956 i Baku) er en aserbajdsjansk politiker. Han er fra 8. oktober 2019 statsminister i Aserbajdsjan. Han etterfulgte Novruz Mammadov.
Asadov er født 30. november 1956 i Baku. Han er utdannet økonom ved Plekhanov-akademiet for økonomi i Moskva og tjenestegjorde i hæren fra 1978 til 1980. Fra 1989 til 1995 var han professor og leder ved The Baku Institute of Social Management and Political Science.


== Politisk karriere ==
Han ble i 1995 innvalgt som medlem av nasjonalforsamlingen for Det nye aserbajdsjanske parti. Den 17. april 1998 ble han økonomisk rådgiver for presidenten, og den 30. november 2012 ble han leder av presidentens stab.Asadov blir betraktet som en nær alliert med president Ilham Alijev. I oktober 2019 ble han valgt til statsminister i Aserbajdsjan etter at Novruz Mammadov trakk seg.


== Referanser ==
Anita Christensen

Anita Christensen (født 31. mars 1973) er tidligere folketingsmedlem for Dansk Folkeparti. Ved folketingsvalget 2007 ble hun valgt til Dansk Folkepartis 1. vara i Sydjyllands Storkreds men allerede to dager senere inntrådte hun som fullverdig medlem etter at MEP Mogens Camre straks etter valget hadde nedlagt sitt mandat. Hun ble ikke gjenvalgt ved folketingsvalget 2011, men gjeninntrådte i Folketinget fra 21. juni 2014 frem til 2015 som vara for Jørn Dohrmann ettersom han ble valgt inn i Europa-Parlamentet.


== Politisk karriere ==
Anita Christensen ble valgt inn i Haderslev byråd i 2005, og var viseborgermester her frem til 2007. I 2007 ble hun folketingskandidat for Dansk Folkeparti i Kolding Syd-kredsen. I Folketinget er hun Dansk Folkepartis ordfører vedrørende §71-forhold, samt nestformann i §71-tilsynet. Hun er dessuten medlem av Socialudvalget og Det Politisk-Økonomiske Udvalg.


== Referanser ==


== Eksterne lenker ==
(da) Anita Christensen hos Folketinget
Karina Due

Karina Due (født 23. november 1966 i Herning) er en dansk politiker der var i Folketinget for Dansk Folkeparti i perioden 18. juni 2015 til 5. juni 2019. 


== Bakgrunn ==
Karina Due er datter av Hanne Friborg Due. Due har en bakgrunn som kontorassistent, salgsteknisk assistent, salgsteknisk ansvarlig og konsulent.


== Politisk karriere ==
Due har sittet i Silkeborg Byråd og Regionsrådet for Region Midtjylland.
Hun var nominert ved Folketingsvalget 2011 og fikk 1.309 personlige stemmer i Vestjyllands Storkreds og ble dermed partiets 4. vara i valgkretsen.
Due ble på nytt nominert av Dansk Folkeparti i Silkeborg i 2013.
Ved Folketingsvalget 2015 ble hun valgt inn fra Vestjyllands Storkreds etter å ha fått 2.848 personlige stemmer.
Ved inntredelsen i Folketinget forlot hun Silkeborg Byråd i overensstemmelse med partiets regler. Hun fortsatte i Regionsrådet.


== Referanser ==


== Eksterne lenker ==
(da) Karina Due hos Folketinget 
(da) Karina Due på Twitter
Susanne Eilersen

Susanne Eilersen (født 24. august 1964) er en dansk politiker som var medlem av Folketinget for Dansk Folkeparti.
Eilersen har arbeidet som lønn- og regnskapsassistent på et kurs- og konferansehotell i Fredericia. Sammen med sin ektemann har hun tre sønner.Eilersen har vært medlem av Dansk Folkeparti siden 1998.
Hun satt i partiets lokalstyre i Fredericia fra 1999 til 2010. I 2004 kom hun i partiets hovedstyre. Eilersen ble valgt til byrådet i Fredericia ved kommunalvalget 2009. I byrådet er hun formann for helseutvalget.
Fra 10. mars 2015 til 27. mai 2015 var Eilersen stedfortreder i Folketinget for Anita Christensen.
Til Folketingsvalget 2015 var Eilersen nominert i Esbjerg Bykredsen og ble valgt inn for Sydjyllands Storkreds. I 2019 ble hun ikke innvalgt på Folketinget.
Susanne Eilersen ble etter folketingsvalget ansatt som konsulent i Landdistrikternes Fællesråd.


== Referanser ==


== Eksterne lenker ==
(da) Offisielt nettsted 
(da) Susanne Eilersen hos Folketinget 
(da) Susanne Eilersen på Twitter
Mia Falkenberg

Mia Falkenberg (født 20. september 1983 i Roskilde) er en dansk politiker og tidligere medlem av Folketinget for Dansk Folkeparti. Mia Falkenberg er av yrke sosial- og helsehjelper. 
Hun ble som 21-årig valgt ved Folketingsvalget 2005 for Vestsjællands Amtskreds og satt i Folketinget fra 8. februar 2005 til 8. oktober 2008 da hun måtte tre ut på grunn av sykdom. Som medlem av folketingsgruppen var hun familie- og forbrukerordfører, ordfører i Økontaktudvalget og likestillingsordfører og medlem av Boligudvalget og Socialudvalget.
Mia Falkenberg er gift med Per Brogård som hun har en sønn og en datter sammen med. Tidligere har Falkenberg vært tre måneder i det danske forsvaret hos kamptroppene i Slagelse og studerer nå teologi.


== Referanser ==


== Eksterne lenker ==
(da) Mia Falkenberg hos Folketinget 
(da) «Profil på DF's hjemmeside». Arkivert fra originalen 22. august 2007. Besøkt 28. november 2020.  Arkivert 22. august 2007 hos Wayback Machine.
Nedslagsbergart

En nedslagsbergart eller impaktitt er en gruppe metamorfe bergarter dannet ved nedslag av en meteoritt eller komet. De viktigste er nedslagsbreksje, suevitt og nedslagslava eller nedslagssmeltebergart.


== Kilder ==
Bryhni, Inge. (14. februar 2009). Nedslagsbergarter. I Store norske leksikon. Hent 14. februar 2014 fra http://snl.no/nedslagsbergarter
Marlene Harpsøe

Marlene Harpsøe (født 3. august 1983 i Humlebæk) er en dansk kontorassistent og politiker som i perioden 2007 til 2011 var medlem av Folketinget for Dansk Folkeparti i Helsingørkredsen (Nordsjællands Storkreds), og på nytt medlem av Folketinget fra 2015.


== Bakgrunn ==
Marlene Harpsøe gikk ut fra Espergærde Gymnasium i 2002, deretter studerte hun på Hillerød Handelsskole, før hun i 2006 tiltrådte som kontorassistent for Accoat A/S. Siden har hun også arbeidet som sekretariatsmedarbeider og sekretær hos Dansk Folkeparti på Christiansborg.


== Politisk karriere ==
Harpsøe var politisk nestformann for Dansk Folkepartis Ungdom i 2005-2007 og har vært lokalforeningsformann for DFU i Nordsjælland og styremedlem i Dansk Folkepartis lokalavdeling i Fredensborg kommune.
Harpsøe ble innvalgt til Folketinget ved Folketingsvalget 2007 for Nordsjælland med 6.096 stemmer, bare to stemmer mer enn Martin Kelkelund som fikk 6.094.
Kelkelund hadde fått 1713 personlige stemmer og Harpsøe 91 færre, og det var dermed ikke personlige stemmer som avgjorde valget dem imellom.
Ved valget i 2011 ble hun ikke gjenvalgt til Folketinget. Marlene Harpsøe fikk 2.287 personlige stemmer, men da Dansk Folkeparti på landsbasis gikk tilbake fra 24 til 22 mandater – og det ene av de to mandater forsvant i Nordsjælland – ble hun ikke gjenvalgt. Marlene Harpsøe ble 1. vara til Folketinget for Dansk Folkeparti i Nordsjællands Storkreds.
Etter Folketingsvalget 2015 kom hun igjen inn på Folketinget.


== Referanser ==


== Eksterne lenker ==
(da) Marlene Harpsøe hos Folketinget
Paragneis

Paragneis er gneis som er dannet ved omdanning av opprinnelige sediment. Hvis det har vært mye leire i opprinnelsessedimentet, vil det vanligvis være mye glimmer i paragneisen, i tillegg til granat, kyanitt og staurolitt. 
Forstavingen para- sammen med navnet på en metamorf bergart blir gjerne benyttet for å vise at den er dannet fra et opprinnelig sediment.


== Kilder ==
Bryhni, Inge. (14. februar 2009). Paragneis. I Store norske leksikon. Hent 14. februar 2014 fra http://snl.no/paragneis
Merete Dea Larsen

Merete Dea Larsen (født 19. april 1978) er en dansk politiker som var medlem av Folketinget for Dansk Folkeparti.
Hun ble valgt ved Folketingsvalget 2015 hvor hun fikk 3.511 personlige stemmer fra Sjællands Storkreds. I 2019 ble hun ikke gjenvalgt.
Før hun ble direkte valgt har hun i kortere perioder møtt på Folketinget som vararepresentant for Pia Kjærsgaard og Karin Nødgaard.


== Referanser ==


== Eksterne lenker ==
(da) Merete Dea Larsen hos Folketinget
Karin Nødgaard

Karin Nødgaard (født 10. januar 1966) er en dansk politiker som var folketingsmedlem for Dansk Folkeparti, valgt i Sjællands Storkreds.


== Bakgrunn ==
Nødgaard er datter av tidligere folketingsmedlem og nestformann i Folketingets presidium Poul Nødgaard og handelsskolelærer Hanne-Merete Nødgaard.
Hun studerte ved Ringsted Handelskole og Haslev Seminarium. I perioden 1990 til 2005 underviste hun som folkeskolelærer i Ringsted kommune.
Hun er bosatt i Jystrup på Midtsjælland.


== Politiske karriere ==
Nødgaard ble valgt inn på Folketinget for første gang ved folketingsvalget 2005 for Ribe Amtskreds og for andre gang ved folketingsvalget 2007 for Sydjyllands Storkreds. Ved valget i 2011 ble hun valgt i Ringsted-Sorø-kredsen.
Ved Folketingsvalget 2015 mottok hun 4.298 personlige stemmer i Sjællands Storkreds og vant dermed et kretsmandat. Hun ble ikke gjenvalgt i 2019.
Nødgaard var Dansk Folkepartis sosial-, eldre-, familie- og idrettsordfører og har tidligere vært formann for Kulturudvalget samt Dansk Folkepartis kulturordfører.


== Referanser ==


== Eksterne lenker ==
(da) Karin Nødgaard hos Folketinget
Samholds Avis

Samholds avis var en avis som utkom i Arendal i 1887 og 1888. Avisa ble utgitt av arbeiderforeningene Samhold, som ble stiftet etter Arendalskrakket. Avisas redaktør var Andreas Hansson. Avisen ble trykket på eget trykkeri.  En kjenner til avisa fordi den er omtalt i samtidige kilder, men ikke et eneste eksemplar er bevart. 


== Referanser ==
Tina Petersen

Tina Petersen (født 16. desember 1965 i Malmø) er en dansk politiker som er tidligere medlem av Folketinget for Dansk Folkeparti, som hun i dag representerer i byrådet i Svendborg.
Hun ble valgt første gang i 2005 til Folketinget i Fyns Amtskreds, og gjenvalgt i 2007 i Fyns Storkreds, men ikke gjenvalgt i 2011.


== Bakgrunn ==
Tina Petersen er født 16. desember 1965 som datter av spesialskipsbygger Helge Otto Mortensen og kirketjener Ann-Marie Mortensen. Hun er født i Malmö i Sverige.


== Politisk karriere ==
Tina Petersen var i 1995 med på å stifte Dansk Folkepartis Ungdom. Samme år var hun medstifter av Dansk Folkepartis lokalforening i Svendborg. I 1998 ble hun innvalgt til byrådet i Svendborg hvor hun var medlem frem til 2001. I 2001 ble hun innvalgt til Fyns Amtsråd og i 2003 ble hun formann for Dansk Folkepartis amtsrådsforening.
I 2005 ble hun innvalgt til Folketinget i Odense Vestkredsen og i 2007 gjenvalgt i Odense Sydkredsen. Hun er medlem av Det Energipolitiske Udvalg, Finansudvalget, Socialudvalget og Udenrigsudvalget, i tillegg er hun handicap-politisk ordfører og utenriks- og udviklingsbistandsordfører for Dansk Folkeparti. I 2009 ble Tina Petersen igjen innvalgt til Svendborg byråd for perioden frem til 2013.


== Kontroverser ==
17. april 2012 la Tina Petersen et manipulert bilde ut på sin Facebook-profil. Bildet viste to søppelposer og to kvinner kledt i niqab som stod ved siden av hverandre. Med bildet fulgte teksten "hehe. Husk storskrald i morgen ;))) ..." Hun ble politianmeldt for bildet og i juli 2013 tiltalt for overtredelse av rasismeparagrafen. I desember 2013 ble hun frikjent. Hun ble frikjent både i byretten og i landsretten.


== Referanser ==


== Eksterne lenker ==
(da) Tina Petersen hos Folketinget
Karina Sørensen

Karina Charlotte Sørensen (født 8. april 1982 i Kolding) var folketingsmedlem, valgt for Dansk Folkeparti i Vejle Amtskreds fra 2001 til 2005. Hun ble da det yngste medlem av Folketinget, med sine 19 år, 7 måneder og 12 dager.
Karina Sørensen er datter av børstebinder Anker Sørensen og rengjøringsassistent Rita Sørensen.
Hun har gikk ut av på Almind-Viuf Fællesskole i 1999 og studerte de tre påfølgende år ved Nyborg-Kerteminde Handelsskole.Karina Sørensen var nestformann for Dansk Folkepartis Ungdom (DFU) i Vejle Amt 2000-2001 og medlem av hovedstyret i DFU 2000-2001.
Fra februar 2001 var hun partiets kandidat i Fredericiakredsen.
Sørensen ble valgt inn på Folketinget for Vejle Amtskreds ved Folketingsvalget 2001 20. november 2001 med 1692 personlige stemmer. 
I Folketinget satt hun i Europaudvalget og Uddannelsesudvalget.
Hun valgte ikke å stille til Folketingsvalget 2005 til fordel for en utdannelse som bankrådgiver.


== Referanser ==


== Eksterne lenker ==
Sørensen, Karina, Folketinget.dk
Valborg Dubois

Valborg Gunhilde Dubois (født Olsen 16. februar 1860 i Christiania, død 9. mars 1908 i Paris) var en norsk kunstmaler.


== Liv og virke ==
Valborg Dubois fikk sin kunstnerutdannelse i Paris i slutten av 1880-årene, som elev av Elev av Jules Lefebvre, Gustave Boulanger og hos Tony Robert-Fleury som var tilknyttet den private kunstskolen Académie Julian.

Hun malte portretter, landskap og genrebilder i olje og pastell, og hentet i vesentlig grad sine motiver fra frankrike, hvor hun hadde bosatt seg. I 1887 stilte hun for første gang ut på Statens årlige Kunstutstilling i Kristiania. Samme år stilte hun ut et kvinneportrett på Parissalongen. Hun stilte også ut på salongen i 1888, 1889, 1890 og i 1892. I 1889 var hun også representert med et selvportrett i pastell på Verdensutstillingen i Paris, og mottok medaille d'Argent (sølvmedalje) for et bilde hun stilte ut ved Académie Julian.Ved kunstnernes malerauksjon i 1889 fikk hun antatt bildene L'ecielle de soupe og Strandblomster. I 1890 stilte hun et bilde til utlodning hos Kristiania Kunstforening, og i 1891 stilte hun ut bildene Jeune Bretonne og Amandes vertes samme sted. I Fredrikshalds kunstforening ble hennes pastell Ugræs loddet ut i 1887, og samme sted hadde hun i 1888 bildet «Lille Rødhette» til utlodning.Valborg Dubois ga også undervisning i tegning og maling.


== Familie ==
Valborg Dubois var datter av kjøpmann Olai Olsen og Josefine Tybring, og vokste opp i Fredrikshald. Hun ble 29. desember 1890 gift i Paris med Marcel Dubois, og benyttet også navnekombinasjonene Olsen Dubois og Dubois-Olsen.


== Referanser ==


== Kilder ==
Wichstrøm, Anne (1983). Kvinner ved staffeliet. Universitetsforlaget. s. 153. ISBN 8200066444. 
Norsk kunstnerleksikon : bildende kunstnere, arkitekter, kunsthåndverkere. B. 1 : A-G. Universitetsforl. 1982. s. 503. ISBN 8200056899.
Lizzie Lichtenberg

Lizzie Lichtenberg (født 26. januar 1937) er en dansk politiker som var medlem av Folketinget fra 1981 til 1990, valgt for Det Konservative Folkeparti.
Lichtenberg er utdannet aktuarassistent og har arbeidet i Skandia.
Hun begynte sin politiske karriere som medlem av Blovstrød Sogneråd i 1966 og ble i 1970 byrådsmedlem og viseborgermester i Allerød kommune. I 1981 ble hun innvalgt til Folketinget hvor hun satt frem til 1990. Her var hun sitt partis familiepolitiske ordfører og fra 1988 også boligordfører. Hun var også medlem av Frederiksborg Amtsråd en periode. Fra 1985 til 1990 var hun landsformann for Europabevegelsen som hun i dag er æresmedlem av. Dessuten var hun i mange år medlem av menighetsrådet i Blovstrød Sogn. Fra 1998 til 2006 var hun formann for Eldrerådet i Allerød Kommune.


== Anerkendelser ==
Allerød Kommunes Frivillighedspris, 2005